wannaphong/clean_thaiwikipedia huggingface dataset:
# ไทยลีก 4 ฤดูกาล 2562 – โซนภาคตะวันตก
ไทยลีก 4 ฤดูกาล 2562 โซนภาคตะวันตก  หรือเป็นที่รู้จักในชื่อ ไทยลีก 4 ออมสินลีกตามชื่อผู้สนับสนุนคือธนาคารออมสินนั้น เป็นการแข่งขันไทยลีก 4 ฤดูกาลที่สามนับแต่ก่อตั้งลีกเมื่อ พ.ศ. 2560 โดยมีสโมสรเข้าร่วมการแข่งขันทั้งหมด 9 สโมสร

 สโมสรที่เข้าร่วมแข่งขัน 

ฤดูกาล 2561 มี 9 สโมสรเข้าแข่งขันในโซนภาคตะวันตก โดยในการประกาศครั้งแรกนั้นมีสโมสรเข้าร่วมจำนวน 8 สโมสร โดยสโมสรชัยนาท ฮอร์นบิลในไทยลีกได้ส่งทีมสำรองเข้าแข่งขันต่อเนื่องจากฤดูกาลที่แล้ว อย่างไรก็ตาม สโมสรราชบุรี มิตรผลได้แจ้งว่าได้ยื่นแจ้งความจำนงส่งทีมสำรองเข้าร่วมแข่งขันด้วยเช่นกัน แต่เนื่องจากเกิดความผิดพลาดในการส่งเอกสารทางอีเมลทำให้ไม่มีรายชื่อในประกาศจัดการแข่งขันครั้งแรก ทางฝ่ายจัดการแข่งขันได้ตรวจสอบและพบว่าอีเมลของราชบุรี มิตรผลพลัดเข้าไปอยู่ในกล่องจดหมายขยะ จึงอนุมัติให้ทีมสำรองของราชบุรี มิตรผลมีสิทธิ์เข้าแข่งขันไทยลีก 4 ด้วย ทำให้จำนวนสโมสรเพิ่มขึ้นจากเดิม 8 สโมสรเป็น 9 สโมสร

สโมสรที่ชนะเลิศจากฤดูกาลที่แล้วได้แก่นครปฐม ยูไนเต็ดและเลื่อนชั้นสู่ไทยลีก 3 นอกจากนี้ยังมีสโมสรที่เลื่อนชั้นขึ้นมาจากไทยแลนด์ อเมเจอร์ลีก ฤดูกาล 2561 ได้แก่สระบุรี ยูไนเต็ด ซึ่งเลื่อนชั้นขึ้นมาแทนที่นนทบุรีซึ่งตกชั้นในฤดูกาลที่แล้ว
 สโมสร  ที่ตั้ง  สนามเหย้า  ความจุ  ผลงานในฤดูกาล 2561 ตทภ.  ชปล. ชัยนาท ยูไนเต็ด  ชัยนาท (หนองมะโมง)  สนามกีฬาอำเภอหนองมะโมง      - ชัยนาท ฮอร์นบิล บี  ชัยนาท  เขาพลองสเตเดียม  12,000    - ราชบุรี มิตรผล บี  ราชบุรี (ปากท่อ)  ปากท่อมิวนิกสเตเดียม      - ลูกอีสาน  นนทบุรี  สนามกีฬาศูนย์เยาวชนเฉลิมพระเกียรติ เทศบาลนนทบุรี  6,000    - สพล.สมุทรสาคร ยูไนเต็ด  สมุทรสาคร  สนามกีฬาสถาบันการพลศึกษา วิทยาเขตสมุทรสาคร      6 (ตอนล่าง) สมุทรสงคราม  สมุทรสงคราม  สนามกีฬาองค์การบริหารส่วนจังหวัดสมุทรสงคราม      - สระบุรี ยูไนเต็ด↑  สระบุรี  สนามกีฬากลางจังหวัดสระบุรี     หัวหิน ซิตี้  ประจวบคีรีขันธ์  (หัวหิน)  สนามกีฬาเทศบาลเมืองหัวหิน (เขาตะเกียบ)      เพลย์ออฟ อัสสัมชัญ ยูไนเต็ด  กรุงเทพมหานคร  (บางแค)  สนามกีฬาว่องประชานุกูล (โรงเรียนอัสสัมชัญธนบุรี)      -
หมายเหตุ
 ตัวเอน หมายถึงทีมสำรองของสโมสรในไทยลีก
 ↑ หมายถึงสโมสรที่เลื่อนชั้นมาจากไทยแลนด์ อเมเจอร์ลีก

 ตารางคะแนน 

 อันดับของสโมสรในแต่ละสัปดาห์ 

 ผลการแข่งขัน 
การแข่งขันในโซนภาคตะวันตกใช้ระบบ 3 เลก

สถิติประจำฤดูกาล

ผู้ทำประตูสูงสุด

 แฮตทริก 
 ผู้เล่น  สโมสร  คู่แข่งขัน  ผล  ประตู  วันที่  ธนากร เผื่อนโสภา  ลูกอีสาน (เยือน)  ราชบุรี มิตรผล บี  1–4  1–2 , 1–3 , 1–4     พันธกานต์ เที่ยงแน่4  หัวหิน ซิตี้ (เหย้า)  ราชบุรี มิตรผล บี  7–0  3–0 , 4–0 , 6–0 , 7–0     พิรานันท์ เกิดศร  ลูกอีสาน (เยือน)  ชัยนาท ยูไนเต็ด  3–8  0–3 , 2–7 , 2–8     สิทธิชัย แผนคู้  สมุทรสงคราม (เยือน)  ราชบุรี มิตรผล บี  2–3  0–1 , 0–2 , 0–3     สิทธิชัย แผนคู้  สมุทรสงคราม (เยือน)  ชัยนาท ฮอร์นบิล บี  2–5  1–2 , 1–4 , 1–5   
 4 ผู้เล่นที่ทำ 4 ประตู

ดูเพิ่ม
 ไทยลีก 4 ฤดูกาล 2562
# กซาแวรือ กาแวนซอฟสกี
กซาแวรือ กาแวนซอฟสกี (; ค.ศ. 1832–ค.ศ. 1907) เป็นจักษุแพทย์ชาวฝรั่งเศส-โปแลนด์ ซึ่งเป็นหนึ่งในผู้ปฏิบัติงานทางคลินิกของความชำนาญพิเศษคนแรก

 การศึกษา 
กาแวนซอฟสกีเกิดที่เมืองลีปอวีแยตส์ ประเทศโปแลนด์ เขาได้รับปริญญาแพทยศาสตร์จากมหาวิทยาลัยเซนต์ปีเตอส์เบิร์กในปี ค.ศ. 1858 และได้รับเหรียญทองสำหรับวิทยานิพนธ์ของเขาในหัวข้อออพธัลโมสโคป หลังจากย้ายไปกรุงปารีสและเรียนจักษุวิทยากับหลุยส์-โอกุสต์ เดมาร์ เขาก็ได้รับปริญญาทางการแพทย์จากคณะแพทยศาสตร์ปารีสอีกครั้ง

นอกจากนี้ ศาสตราจารย์ อเล็กซานเดอร์ ไดซ์ เดวิดสัน ยังได้รับการฝึกโดยกาแวนซอฟสกีและเดมาร์ในกรุงปารีสBritish Medical Journal: 30 October 1886

 อาชีพ 
กาแวนซอฟสกีเปิดคลินิกจักษุส่วนตัวที่กรุงปารีสใน ค.ศ. 1867 ในฐานะหนึ่งในผู้ประกอบการส่วนตัวของความชำนาญพิเศษคนแรก รวมทั้งเนื่องจากทักษะของเขา ชื่อเสียงของกาแวนซอฟสกีได้แผ่ขยายและคลินิกของเขารักษาผู้ป่วยเฉลี่ยถึง 8,800 รายต่อปี กาแวนซอฟสกีก่อตั้งวารสารฌูร์แนลดอปแทลโมโลชี (ต่อมาได้เปลี่ยนเป็นเรอกูเอลดอปแทลโมโลชี) ในปี ค.ศ. 1872 ซึ่งเป็นวารสารจักษุวิทยาฉบับแรกของประเทศฝรั่งเศส* Xavier Galezowski @ Who Named It หนึ่งในบรรดาผู้ป่วยของเขาคือปอล ลาฟาร์ก ที่ได้บรรยายชื่นชมการทำงานของกาแวนซอฟสกีในจดหมายถึงฟรีดริช เอ็งเงิลส์ ผู้ได้รับความเดือดร้อนจากปัญหาท่อน้ำตา ลงวันที่ 28 กรกฎาคม ค.ศ. 1887

กาแวนซอฟสกียังได้รับบำเหน็จเครื่องอิสริยาภรณ์เลฌียงดอเนอร์สำหรับงานในช่วงสงครามฝรั่งเศส-ปรัสเซีย
# คิมจงจิก
คิมจงจิก (김종직; มิถุนายน 1974–19 สิงหาคม 2035) รู้จักทั่วไปโดยนามปากกาของเขา จ็อมพิลแจ (점필재) ผู้นำบัณฑิตลัทธิขงจื๊อเกาหลีใหม่ในต้น ราชวงศ์โชซ็อน เขาเกิดเมื่อเดือนมิถุนายน พ.ศ. 1974 ตรงกับรัชสมัย พระเจ้าเซจงมหาราช พระราชาลำดับที่ 4 ที่ Miryang จังหวัดคย็องชัง ในครอบครัว ยังบัน หรือบัณฑิตตระกูลคิมแห่ง Seonsan เขาผ่านการทดสอบขั้นต้นเมื่อ พ.ศ. 1996 และผ่านการทดสอบขั้นสูงเมื่อ พ.ศ. 2002

หลังจากการผ่านการทดสอบ คิมได้เข้ารับราชการในราชสำนักในรัชสมัย พระเจ้าเซโจ พระราชาลำดับที่ 7 เขาได้รับการโปรดปรานเป็นพิเศษจาก พระเจ้าซ็องจง พระราชาลำดับที่ 9 ในฐานะกลุ่มขุนนางที่จงรักภักดี

หลังจากเขาถึงแก่กรรมเมื่อวันที่ 19 สิงหาคม พ.ศ. 2035 งานเขียนของเขาชิ้นหนึ่งที่ชื่อ ความเสียใจต่อพระองค์ผู้ทรงธรรม กลายเป็นชนวนเหตุที่ทำให้เกิด เหตุการณ์สังหารหมู่ปราชญ์ครั้งที่ 1 หรือ การสังหารหมู่ปราชญ์ปีมูโอ เมื่อ พ.ศ. 2041 ภายใต้การปกครองของ เจ้าชายย็อนซัน พระราชาลำดับที่ 10

 งานเขียน
# การใช้ที่ดิน
การใช้ที่ดิน  เกี่ยวข้องกับการจัดการและการเปลี่ยนแปลงสิ่งแวดล้อมหรือที่ดินในสภาพธรรมชาติเป็นสิ่งแวดล้อมสรรค์สร้าง เช่น นิคม และแหล่งที่อยู่กึ่งธรรมชาติ เช่น พื้นดินเพาะปลูกได้ ทุ่งหญ้าเลี้ยงสัตว์ และที่ป่าเชิงพาณิชย์ การใช้ที่ดินยังได้รับการนิยามว่าเป็น "ผลลัพธ์ของการเตรียมการ การทำกิจกรรม และปัจจัยนำเข้าที่ผู้คนยอมรับในฐานะสิ่งปกคลุมดินประเภทหนึ่ง"IPCC Special Report on Land Use, Land-Use Change And Forestry, 2.2.1.1 Land Use
# มณฑลปรัสเซีย
มณฑลปรัสเซีย (;) เป็นมณฑลหนึ่งของราชอาณาจักรปรัสเซียระหว่าง ค.ศ. 1824 ถึง 1878 มณฑลนี้ก่อตั้งขึ้นใน ค.ศ. 1824 จากการรวมมณฑลปรัสเซียตะวันออกและปรัสเซียตะวันตก และถูกยุบใน ค.ศ. 1878 เมื่อมีการแยกทั้งสองมณฑลออกจากกันอีกครั้ง

เมืองเคอนิชส์แบร์ค (ปัจจุบันคือคาลีนินกราดในรัสเซีย) คือเมืองศูนย์กลางของมณฑลนี้

 ประวัติศาสตร์ 
ดัชชีปรัสเซียกลายเป็นส่วนหนึ่งของบรันเดินบวร์ค-ปรัสเซียใน ค.ศ. 1618 และได้รับการยกเป็นราชอาณาจักรปรัสเซียเมื่อพระเจ้าฟรีดริชที่ 1 แห่งปรัสเซียประกอบพระราชพิธีบรมราชาภิเษกขึ้นเป็นกษัตริย์ใน ค.ศ. 1701 หลังจากนั้น คำว่า "มณฑลปรัสเซีย" ถูกใช้เพื่อเรียกพื้นที่ปรัสเซียตะวันออกเพื่อแยกความแตกต่างระหว่างดินแดนเดิมของดัชชีกับราชอาณาจักรที่ใหญ่ขึ้น ปรัสเซียหลวง (ประกอบไปด้วยดินแดนมาลบอร์กและแวร์เมีย ซึ่งเป็นส่วนหนึ่งของปรัสเซียในเชิงประวัติศาสตร์ รวมถึงพอเมอเรเลียของโปแลนด์) ถูกผนวกเข้ากับราชอาณาจักรปรัสเซียจากเครือจักรภพโปแลนด์–ลิทัวเนียใน ค.ศ. 1772 ระหว่างการแบ่งแยกโปแลนด์ครั้งที่หนึ่ง โดยถูกตั้งชื่อใหม่ว่าปรัสเซียตะวันตก ยกเว้นแวร์เมียซึ่งถูกรวมเข้ากับปรัสเซียตะวันออก

มณฑลปรัสเซียถูกจัดตั้งขึ้นเมื่อวันที่ 13 เมษายน ค.ศ. 1824 ในฐานะมณฑลที่อยู่ทางตะวันออกสุดของราชอาณาจักรปรัสเซีย มณฑลนี้เกิดจากการรวมมณฑลปรัสเซียตะวันออกและปรัสเซียตะวันตกเข้าไว้ด้วยกันผ่านรัฐร่วมประมุขและต่อมาเมื่อวันที่ 3 ธันวาคม ค.ศ. 1829 ได้รวมเป็นสหภาพที่แท้จริง ซึ่งดินแดนของมณฑลนี้รวมพื้นที่ทั้งหมดของปรัสเซียในเชิงประวัติศาสตร์ ซึ่งเป็นที่มาของชื่อมณฑลและอาณาจักร นอกจากนี้ยังรวมถึงโพเมอเรเลีย และบางส่วนของโปแลนด์ใหญ่ ซึ่งถูกผนวกเข้ามาหลังจากการประชุมใหญ่แห่งเวียนนา ต่อมาในวันที่ 1 เมษายน ค.ศ. 1878 มณฑลปรัสเซียถูกแบ่งออกเป็นสองมณฑล ได้แก่ ปรัสเซียตะวันตกและปรัสเซียตะวันออกอีกครั้ง
# การจัดเขต
การจัดเขต  เป็นกระบวนการแบ่งที่ดินในเขตเทศบาลออกเป็นเขต (เช่น พื้นที่พักอาศัย อุตสาหกรรม) ซึ่งการใช้ที่ดินบางประเภทจะถูกห้ามหรือต้องได้รับอนุญาต นอกจากนี้อาจมีการควบคุมขนาด ความจุ และตำแหน่งของอาคารในเขต ประเภทของการจัดเขตจะต้องระบุในการขออนุญาตทางผังเมืองสำหรับการพัฒนาตามที่กำหนด การจัดเขตอาจระบุความหลากหลายของการใช้ที่ดินทั้งหมดและเงื่อนไขที่มี การจัดเขตอาจมีการระบุถึงขนาดและความสูงของพื้นที่เช่นเดียวกับรูปแบบและขนาดของอาคาร แนวทางเหล่านี้จัดทำขึ้นเพื่อเป็นแนวทางในการเติบโตและพัฒนาเมือง

พื้นที่ของที่ดินจะถูกแบ่งโดยหน่วยงานที่เกี่ยวข้องออกเป็นเขตซึ่งกำหนดข้ออนุญาตสำหรับการใช้ที่ดินแต่ละประเภท ดังนั้นการจัดเขตจึงเป็นเทคนิคในการวางแผนการใช้ที่ดินเพื่อเป็นเครื่องมือในการวางผังเมืองของหน่วยงานท้องถิ่นในประเทศพัฒนาแล้วส่วนใหญ่E.g., Lefcoe, George, "The Regulation of Superstores: The Legality of Zoning Ordinances Emerging from the Skirmishes between Wal-Mart and the United Food and Commercial Workers Union" (April 2005). USC Law, Legal Studies Research Paper No. 05-12; and USC Law and Economics Research Paper No. 05-12. Available at SSRN or [10.2139/ssrn.10.2139/ssrn.712801 DOI]Town and Country Planning Act 1990BMVBS - Startseite. Bmvbs.de. Retrieved on 2013-07-19.  คำนี้มีที่มาจากการปฏิบัติในการออกแบบแผนที่เขตเพื่อกำหนดการใช้ รูปแบบ การออกแบบ และความสอดคล้องกับการพัฒนา ในทางกฎหมายแผนการจัดเขตจะถูกตราในกฎหมายเทศบัญญัติผ่านขั้นตอนที่เกี่ยวข้อง ในบางประเทศ เช่น แคนาดา (รัฐออนแทรีโอ) หรือเยอรมนี แผนการจัดเขตจะต้องสอดคล้องกับแผนระดับบน (ภูมิภาค รัฐ หรือจังหวัด) และคำแถลงนโยบาย

การจัดเขตมีหลากหลายประเภท บางประเภทมุ่งเน้นถึงการควบคุมรูปแบบอาคารและความสัมพันธ์ของอาคารกับถนนด้วยการใช้แบบผสมผสานที่เรียกว่าฟอร์มเบสด์โคด (form-based code) สำหรับกรณีอื่นเช่นการแบ่งการใช้ที่ดินที่เรียกว่ายูสเบสด์ (use-based) หรือการรวมเข้าด้วยกัน

วิธีการวางผังเมืองที่คล้ายกันได้กำหนดการใช้งานของพื้นที่หลายรูปแบบเพื่อวัตถุประสงค์เฉพาะในหลายนครตั้งแต่สมัยโบราณ
# ซ็อง ฮี-อัน
ซ็อง ฮี-อัน (;1461 – กรกฎาคม 1513) เป็นนักการเมืองและปรัชญาเมธีลัทธิขงจื๊อใหม่แห่งราชวงศ์โชซ็อน ดำรงตำแหน่งอัครมหาเสนาบดีในรัชกาลพระเจ้าชุงจงตั้งแต่ ค.ศ. 1513 จนเสียชีวิต ทั้งเป็นหนึ่งในผู้นำรัฐประหารและมีความดีความชอบสูงสุดในการยกพระเจ้าชุงจงขึ้นเป็นพระมหากษัตริย์
# มูลสรวาสติวาท
มูลสรวาสติวาท  เป็นหนึ่งในนิกายยุคต้นของพุทธศาสนาในอินเดีย ต้นกำเนิดของมูลสรวาสติวาทและความเกี่ยวโยงกับนิกายสรวาสติวาทยังไม่เป็นที่ทราบกันดีนัก แม้ว่าจะมีหลายทฤษฎีที่เสนอเรื่องนี้ก็ตาม ความต่อเนื่องของนิกายมูลสรวาสติวาทยังคงดำรงอยู่ในพุทธศาสนาในทิเบตจนกระทั่งเมื่อเร็ว ๆ นี้ ทว่า มีเพียงการสืบทอดมูลสรวาสติวาทสายภิกษุ ไม่มีการสืบทอดสายภิกษุณี

 ประวัติ 

 ในอินเดีย 
ทฤษฎีเรื่องความสัมพันธ์ระหว่างมูลสรวาสติวาทกับสรวาสติวาทเป็นที่ขัดแย้งกันอยู่ นักวิชาการสมัยใหม่มีแนวโน้มที่จะจำแนกทั้ง 2 สำนักเป็นอิสระต่อกันCharles Willemen, Bart Dessein, Collett Cox. Sarvāstivāda Buddhist scholasticism. Brill, 1988. p.88. อี้จิ้งอ้างว่ามูลสรวาสติวาทได้รับชื่อเช่นนี้ เพราะแตกหน่อมาจากนิกายสรวาสติวาท แต่ บูโตน รินเชน ดรุบ (Buton Rinchen Drub) กล่าวว่า การใช้ชื่อว่า มูลสรวาสติวาทเป็นการแสดงความเคารพต่อนิกายสรวาสติวาท ในฐานะที่เป็น "รากเหง้า" (มูล) ของนิกายต่าง ๆ ของพุทธศาสนาElizabeth Cook. Light of Liberation: A History of Buddhism in India. Dharma Publishing, 1992. p. 237 ในทัศนะของ Gregory Schopen มูลสรวาสติวาทพัฒนาขึ้นในอินเดียในช่วงศตวรรษที่ 2 และเสื่อมถอยลงไปในศตวรรษที่ 7Gregory Schopen. Figments and fragments of Māhāyana Buddhism in India. University of Hawaii Press, 2005. pp.76-77.

 ในเอเชียกลาง 
มูลสรวาสติวาทรุ่งเรืองทั่วเอเชียกลางเนื่องจากคณะพระธรรมทูตทำงานอย่างแข็งขันในพื้นที่ดังกล่าว โดยในเอเชียกลาง มีการเผยแพร่พุทธศาสนาสำนักต่าง ๆ ตามลำดับดังนี้ 

 ธรรมคุปต์
 สรวาสติวาท
 มูลสรวาสติวาท

 ศรีวิชัย 
อี้จิ้งบันทึกไว้ว่า ในศตวรรษที่ 7 มูลสรวาสติวาทเป็นนิกายที่โดดเด่นแพร่หลายไปทั่วอาณาจักรศรีวิชัย อี้จิ้งพักอยู่ที่ศรีวิชัยเป็นเวลาหกถึงเจ็ดปีในระหว่างนั้นท่านได้ศึกษาภาษาสันสกฤตและแปลคัมภีร์ภาษาสันสกฤตเป็นภาษาจีน อี้จิ้งบันทึกไว้ว่ามูลสรวาสติวาทเป็นที่นับถือกันเกือบทั้งพื้นที่ดังกล่าวCoedes, George. The Indianized States of South-East Asia. 1968. p. 84 ท่านบันทึกว่าวิชาที่เรียนรวมถึงกฎและพิธีการต่าง ๆ ของมูลสรวาสติวาทในภูมิภาคนี้เหมือนอย่างที่มีอยู่ในอินเดียJ. Takakusu (1896). A Record of the Buddhist Religion : As Practised in India and the Malay Archipelago (A.D. 671-695)/I-Tsing. Oxford: Clarendon. Reprint: New Delhi, AES 2005. ISBN 81-206-1622-7. อี้จิ้งกล่าวว่า พุทธศาสนาในดินแดนศรีวิชัยเป็นหีนยาน แต่ในอาณาจักรมลายูมีอิทธิพลของพุทธศาสนามหายาน โดยมีคำสอนของคณาจารย์มหายาน เช่น คัมภีร์โยคาจารภูมิศาสตร์ของพระอสังคะ

 การสืบทอดพระวินัย 
พระวินัยของนิกายมูลสรวาสติวาท เป็นหนึ่งในสามสายการสืบทอดพระวินัยที่หลงเหลืออยู่ คือพระวินัยของนิกายธรรมคุปต์และนิกายเถรวาท ปัจจุบันมูลสรวาสติวาทวินัยสืบทอดกันในทิเบต โดยมีพระวินัยแปลเป็นภาษาทิเบตในศตวรรษที่ 9 และภาษาจีนในศตวรรษที่ 8 และยังมีต้นฉบับพระวินัยมูลสรวาสติวาทในภาษาสันสกฤตหลงเหลืออยู่ด้วย
# รายชื่อผลงานของ อารักษ์ อมรศุภศิริ
รายชื่อผลงานของ อารักษ์ อมรศุภศิริ (ชื่อเล่น : เป้)  นักดนตรี นักแสดง และ นายแบบ ชาวไทย

 เพลง 

 สตูดิโออัลบั้ม 
รายชื่ออัลบั้มรายละเอียดรายชื่อเพลงออโต้ อีโรติก ออกจำหน่าย : 1 กันยายน 2553
 รูปแบบ : ซีดี, ดิจิตอลดาวน์โหลด
 สังกัด : สมอลล์รูมอารักษ์ แอนด์ เดอะปีศาจแบนด์ ออกจำหน่าย : 29 พฤศจิกายน 2555

 รูปแบบ : ซีดี, ดิจิตอลดาวน์โหลด
 สังกัด : บีลีฟ เรคคอร์ดสเหล็ก กับ ไม้ ออกจำหน่าย : 4 กุมภาพันธ์ 2560

 รูปแบบ : ซีดี, ดิจิตอลดาวน์โหลด
 สังกัด : วอท เดอะ ดั๊ก

 ซิงเกิล 
+พ.ศ.ชื่อเพลงหมายเหตุ2553สุดเขต เธอเก็ทก็โอเคร่วมกับ เดอะจั๊ก เพลงประกอบภาพยนตร์ เรื่อง สุดเขต เสลดเป็ด2555แผลราตรีร่วมกับ มิราคูลัส2556ทำอะไรสักอย่างเพลงประกอบละครโทรทัศน์ เรื่อง ซินเดอเรลล่ารองเท้าแตะตอร่วมกับ ศุภกรณ์ กิจสุวรรณ2557เหล้าจ๋าร่วมกับ สิงโต นำโชค เพลงประกอบภาพยนตร์ เรื่อง รักหมดแก้ว2559Lieเพลงประกอบภาพยนตร์ เรื่อง ดาวคะนอง2561รักมหาศาลร่วมกับ ซีโร่ ฮีโร่เสือเพลงประกอบภาพยนตร์ เรื่อง ขุนพันธ์ 2

 ภาพยนตร์ 
พ.ศ.เรื่องรับบทหมายเหตุ2550บอดี้ศพ 19ชลสิทธิ์ -2551รักสามเศร้าพายุ -หวานขม บิทเทอร์สวีท บอย ป๊อด เดอะ ชอต ฟิล์มเป้ภาพยนตร์สั้น ตอน สิ่งที่ไม่เคยเปลี่ยน2552ความจำสั้นแต่รักฉันยาวเก่ง -เฉือนไท -2553ตุ๊กกี้ เจ้าหญิงขายกบเจ้าชายกบนักแสดงรับเชิญมือปืนดาวพระเสาร์โอริโอ้นักแสดงรับเชิญสุดเขตเสลดเป็ดสุดเขต -2554ซัก ซี้ด ห่วยขั้นเทพเป้นักแสดงรับเชิญบางกอกกังฟูโป้ง -หมาแก่ อันตรายโอริโอ้นักแสดงรับเชิญ30+ โสด ออน เซลจืด -ส.ค.ส. สวีทตี้แทน -2555รัก 7 ปี ดี 7 หนเป้นักแสดงรับเชิญเค้าเรียกผมว่าความรักคิว -รักขม ๆ ในร้านขนมหวานกร -กระท่อมผีป่าวุ้นภาพยนตร์เฉลิมพระเกียรติ เทิดเกล้า จากคำสอนของพ่อ2556ยังบาวเล็ก -2557กาลครั้งหนึ่งจนวันนี้ต้น -2558ซิงเกิลเลดี้ เพราะเคยมีแฟนเข้ม -แคท อ่ะ แว้บ แบบว่ารักอ่ะมอร์ -2559ขุนพันธ์ 1ใบนักแสดงรับเชิญดาวคะนองปีเตอร์ -2561ขุนพันธ์ 2ใบ -

 ละครโทรทัศน์ 
พ.ศ.ละครรับบทหมายเหตุ2552แจ๋วใจร้ายกับคุณชายเทวดาชาย ทัตเทพ -2553เธอกับเขาและรักของเราเปา -2555ศีล 5 คนกล้าท้าอธรรมซันนักแสดงรับเชิญ ตอน มือปืนหมวดโอภาส เดอะซีรีส์ ปี 2เคนนักแสดงรับเชิญ ตอน โปรดส่งใครมารัก2556ซินเดอเรลล่ารองเท้าแตะบรรชา -2557Club Friday The Series 5 ความรักกับความลับนัท ‬ตอน ความลับของคลิปขอแต่งงาน2558‎เลือดตัดเลือด‬เตโช‬ (โชว) -Club Friday The Series 6 ความรักไม่ผิดซุ่ยตอน ผิดที่มากรัก2559I See You พยาบาลพิเศษ เคสพิศวงหมอ เอ็ม อารยะ ชัยโกศล -Club Friday The Series 8 รักแท้มีหรือไม่มีจริงบั๊คตอน รักแท้หรือแค่รักสนุก2560มายารชานนท์ (รชา) -Bangkok รัก Storiesหมอกตอน เก็บรัก2561บางกอกนฤมิตการันต์ / คุณพจน์ -My Girl 18 มงกุฎ สุดที่รักภูริช -Oh My Ghost ผีป่วนชวนมารักอาทิตย์ (ซัน) -The Missingผู้กอง อรรถพล วัฒนศิริละครร่วมทุนสร้างระหว่างประเทศ สิงคโปร์ - ไทย2562Club Friday The Series 10 รักนอกใจแม็คตอน เจ็บแต่ไม่จบGreat Men Academy สุภาพบุรุษสุดที่เลิฟศิวกร วิเศษพิริยะ (เวียร์)  Stand-Inตกกระไดหัวใจพลอยโจนนายอำเภอ ชลชาติ -2564อังคารคลุมโปง The Series ดล แต้มรักหม่อมราชวงค์ นพคุณ คุนาบดินทร์ (คุณชาย ผอ.) In Time With You เกินห้ามใจไม่ให้รักธนพล -เพลงบินใบงิ้ว แนวไพร   รักวุ่นวาย ยัยจอมป่วน กวินทร์
# โรงเรียนสาธิตมหาวิทยาลัยราชภัฏชัยภูมิ
โรงเรียนสาธิตมหาวิทยาลัยราชภัฏชัยภูมิ  ก่อตั้งขึ้นเมื่อ ตั้งอยู่ที่ โรงเรียนสาธิต มหาวิทยาลัยราชภัฏชัยภูมิ ตำบล อำเภอเมือง จังหวัดชัยภูมิ

 ประวัติ 
โรงเรียนสาธิตมหาวิทยาลัยราชภัฏชัยภูมิ เป็นโรงเรียนในสังกัดมหาวิทยาลัยราชภัฏชัยภูมิ สำนักงานคณะกรรมการการอุดมศึกษา ได้ถือกำเนิดขึ้นเมื่อ ปี พ.ศ. โรงเรียนสาธิตมหาวิทยาลัยราชภัฏชัยภูมิ  มีเป้าหมายหลักเพื่อเป็นทางเลือกสำหรับผู้ปกครองที่ปรารถนาจะให้บุตรหลานได้เรียนรู้ในระบบโรงเรียนที่เอื้อต่อการพัฒนาขีดความสามารถของผู้เรียนเต็มศักยภาพ

โรงเรียนสาธิตมหาวิทยาลัยราชภัฏชัยภูมิ เปิดทำการเรียนการสอนครั้งแรกในปีการศึกษา โดยเปิดสอนในระดับชั้นปฐมวัย  โดยเริ่มดำเนินการเปิดรับสมัครนักเรียนระดับชั้นอนุบาล 1 ตั้งแต่ภาคเรียนที่ 1 ปีการศึกษา  เป็นต้นมา

ปัจจุบัน โรงเรียนสาธิตมหาวิทยาลัยราชภัฏเปิดดำเนินการสอนระดับ เตรีมอนุบาล - 

 สัญลักษณ์ 
 ตราสัญลักษณ์ประจำโรงเรียน 
ตราของโรงเรียนสาธิตฯ เป็นตราของมหาวิทยาลัยราชภัฏที่พระบาทสมเด็จพระเจ้าอยู่หัวฯ ทรงพระกรุณาโปรดเกล้าฯ พระราชทานตราสัญลักษณ์ประจำมหาวิทยาลัยราชภัฏ ตามที่กระทรวงศึกษาธิการได้นำความกราบทูลพระกรุณาขอพระราชทาน เพื่อเป็นสิริมงคลแก่สถาบันราชภัฏ ตราสัญลักษณ์ที่ทรงพระกรุณาโปรดเกล้าฯ พระราชทาน คือ ตราพระราชลัญจกรในพระบาทสมเด็จพระเจ้าอยู่หัวภูมิพลอดุลยเดช

 แหล่งข้อมูลอื่น 
http://satit.cpru.ac.th  โรงเรียนสาธิตมหาวิทยาลัยราชภัฏชัยภูมิ]
 มหาวิทยาลัยราชภัฏชัยภูมิ
# รัฐบาลทหารชิลี (ค.ศ. 1973–1990)
รัฐบาลทหารชิลี  เป็นรัฐบาลที่มาจากรัฐประหารในประเทศชิลี พ.ศ. 2516 โดยจอมพล เอากุสโต ปิโนเช ที่ได้รับการสนับสนุนจากสหรัฐอเมริกา ยึดอำนาจการปกครองจากประธานาธิบดี ซัลบาดอร์ อาเยนเด ผู้นำคอมมิวนิสต์คนแรกของโลกที่ขึ้นสู่อำนาจด้วยการเลือกตั้ง รัฐบาลทหารชิลีล่มสลายในเดือนตุลาคม พ.ศ. 2533 ภายหลังการลงประชามติแห่งชาติในชิลี พ.ศ. 2531 ในการถ่ายโอนอำนาจจากรัฐบาลทหารสู่รัฐบาลพลเรือน

 เชิงอรรถ
# อานอร์
อานอร์ เป็นเทศบาลในประเทศฝรั่งเศส อยู่ในจังหวัดนอร์ จังหวัดทางตอนเหนือของประเทศฝรั่งเศส

 ประชากร
# ซัตสึมะเซ็นได
ซัตสึมะเซ็นได  เป็นนครในจังหวัดคาโงชิมะบนเกาะคีวชู ตั้งอยู่ทางตะวันตกเฉียงเหนือของนครคาโงชิมะไปราว 47 กิโลเมตร

นครซัตสึมะเซ็นไดมีประชากรทั้งหมด 93,927 คน (ค.ศ. 2018) และมีพื้นที่ 683.92 ตารางกิโลเมตร อาณาเขตแบ่งออกเป็นสองส่วนหลัก คือส่วนผืนแผ่นดินที่อยู่บนเกาะคิวชู และหมู่เกาะโคชิกิอันประกอบด้วย 4 เกาะย่อย

นครซัตสึมะเซ็นไดได้รับการจัดตั้งขึ้นใน ค.ศ. 2004 จากการควบรวมบางส่วนของนครเซ็นได บางส่วนของนครคาโงชิมะ เมืองฮิวากิ เมืองอิริกิ เมืองเคโดอิน เมืองโทโง รวมทั้งหมู่เกาะโคชิกิ

 แหล่งข้อมูลอื่น 
 
 เว็บไซต์ทางนครซัตสึมะเซ็นได 
 เว็บไซต์ทางการของสำนักงานการท่องเที่ยวจังหวัดคาโงชิมะ
# โคชิ
โคชิ อาจหมายถึง
 โคชิ  เมืองในจังหวัดคูมาโมโตะ
 โคชิ (มกุฎราชกุมาร)  พระอิสริยยศสำหรับสมเด็จพระอนุชาธิราชใน จักรพรรดิแห่งญี่ปุ่น ที่ได้รับการสถาปนาเป็นมกุฎราชกุมาร

 ตัวละครในบันเทิงคดี 
 สึงะวาระ โคชิ ตัวละครจากเรื่อง ไฮคิว!! คู่ตบฟ้าประทาน
# เกลาดีโอ อับบาโด
เกลาดีโอ อับบาโด  เป็นวาทยกรชาวอิตาลี ถือเป็นหนึ่งในวาทยกรที่มีชื่อเสียงที่สุดแห่งศตวรรษที่ 20 เขาเป็นผู้อำนวยการเพลงของโรงอุปรากรลา สกาลาในนครมิลาน และยังเคยเป็นวาทยกรเอกของวงลอนดอนซิมโฟนีออร์เคสตรา, ผู้อำนวยการเพลงของโรงอุปรากรแห่งรัฐเวียนนา, ผู้ก่อตั้งและผู้อำนวยการของเทศกาลดนตรีออร์เคสตรานครลูเซิร์น และวาทยกรเอกของวงเบอร์ลินฟิลฮาร์มอนิก

เกลาดีโอเกิดที่นครมิลานในครอบครัวนักดนตรี ครอบครัวของเขาต่างได้รับการยอมรับนับถือด้านพรสวรรค์ทางดนตรีมาตั้งแต่รุ่นปู่ บิดาของเขา มีเกลันเจโล อับบาโด (Michelangelo Abbado) เป็นนักไวโอลิน นักเปียโน และวาทยกร, ส่วนมารดาและพี่สาวแม้จะไม่ได้เป็นนักเปียโนอาชีพแต่ก็พอมีผีมือเช่นกัน, พี่ชายของเขา มาร์เชลโล อับบาโด (Marcello Abbado) ก็เป็นนักเปียโน ตัวเกลาดีโอเองก็ได้รับการฝึกสอนเปียโนจากบิดา 

ชีวิตวัยเด็กของเกลาดีโอเป็นช่วงที่นาซีเยอรมนีเข้ายึดครองมิลาน ในเวลานั้น มารดาของเขาถูกจำคุกเนื่องจากให้ที่พักพิงกับเด็กชาวยิว เกลาดีโอจึงมีทัศนคติต่อต้านลัทธิฟาสซิสต์ ความสนใจในดนตรีเพิ่มพูนมากขึ้นเรื่อยๆเมื่อมีโอกาสได้รับชมการแสดงที่ลา สกาลา รวมถึงการได้ฝึกรับชมการฝึกซ้อมในมิลานของวาทยกรอย่างอาร์ตูโร ตอสกานีนี และวิลเฮ็ล์ม ฟวร์ทเว็งเลอร์ เกลาดีโอขณะมีอายุ 15 ปีมีโอกาสได้พบกับวาทยกรเลนนาร์ด เบิร์นสไตน์ และได้รับความเห็นว่า "เธอนี่เหมาะจะเป็นวาทยกร" 

เกลาดีโอศึกษาวิชาเปียโน, องค์ประกอบดนตรี และวาทยการที่โรงเรียนการดนตรีแห่งมิลาน (Conservatorio di musica di Milano) และจบการศึกษาสาขาเปียโนในปีค.ศ. 1955  ปีต่อมาเขาเข้าศึกษาต่อในวิชาวาทยการที่วิทยาลัยการดนตรีแห่งเวียนนา (Vienna Academy of Music) ตามคำแนะนำของสุบิน เมห์ธา ผู้เป็นเพื่อน เขาและสุบินยังเข้าร่วมกับคณะนักร้องประสานเสียงเพื่อเฝ้าสังเกตบรูโน วัลเทอร์ และแฮร์แบร์ท ฟ็อน คารายัน ในช่วงการฝึกซ้อมกับวง 
อ้างอิง
# โรคกลัวการเข้าสังคม
โรคกลัวการเข้าสังคม  เป็นโรควิตกกังวลชนิดหนึ่ง ที่ผู้ป่วยมีอาการวิตกกังวลมากผิดปกติเมื่อต้องเผชิญหน้ากับสถานการณ์ที่ต้องเข้าสังคม เช่น พบปะผู้คนใหม่ ๆ หรือพูดคุยกับกลุ่มคนที่ไม่คุ้นเคย โรคนี้ส่งผลให้ผู้ป่วยเผชิญปัญหาในการเข้าสังคม มีปัญหาในการสื่อสารและบางรายอาจทำให้เก็บตัวและนำไปสู่โรคซึมเศร้าได้National Institute for Health and Clinical Excellence: Guidance. Social Anxiety Disorder: Recognition, Assessment and Treatment.  Leicester (UK): British Psychological Society; 2013.   ภายในจิตใจของผู้ป่วยมักไปเองคิดเสมอว่าคนอื่นรอบข้างกำลังคิดลบต่อตน เหยียดหยาม ดูถูก หรือเยาะเย้ยตน ทั้ง ๆ ที่ในความเป็นจริงไม่ได้มีปัญหาอะไรเกิดขึ้นก็ตาม

อาการทางกายภาพที่สังเกตได้คือเมื่อต้องเผชิญสถานการณ์ทางสังคม ผู้ป่วยจะมีเหงื่อออกมากผิดปกติ (hyperhidrosis), หน้าแดง (excessive blushing), ตัวสั่นเกร็ง (palpitation), หัวใจเต้นแรงและเร็ว (tremour), พูดติดอ่าง (stammering) และ วิงเวียนศีรษะ (nausea)  ในบางรายที่อาการหนักมากอาจเกิดอาการตระหนก (panic attack) เมื่อสถานการณ์รุนแรงและรู้สึกไม่สบายตัวและใจอย่างหนัก ผู้ป่วยบางรายมักใช้แอลกอฮอล และ ยาจิตเวช เพื่อควบคุมอาการเมื่อต้องเผชิญสถานการณ์ทางสังคม
# อโรคา จอมยากับยาใจ
อโรคา จอมยากับยาใจ เป็นชื่อตอนของคอนเสิร์ตแบบเบิร์ดเบิร์ดโชว์ครั้งที่ 7 จัดขึ้นในวันที่ 15 - 30 เมษายน 2543 จัดแสดงที่ หอประชุมใหญ่ ศูนย์วัฒนธรรมแห่งประเทศไทย เขต ห้วยขวาง กรุงเทพมหานคร จำนวน 20 รอบ จำนวนผู้ชม 40,000 คน เป็นคอนเสิร์ตแบบเบิร์ดเบิร์ด ครั้งแรกและครั้งเดียวที่เป็นละครเพลงตลอดคอนเสิร์ต โดยจะมี นัท มีเรีย , นิโคล เทริโอ รับบทนางเอกและสลับกันแสดงในแต่ละรอบ

 นักแสดง 
 ธงไชย แมคอินไตย์ รับบท อโรคา
 นัท มีเรีย , นิโคล เทริโอ รับบท บูรณา
 ไมเคิล ตั๋ง รับบท คูมิน
 กลศ อัทธเสรี รับบท มหาหิงค์
 ปวันรัตน์ นาคสุริยะ รับบท มะเหมี่ยว
 เกียรติศักดิ์ อุดมนาค รับบท กระวาน
 เบญจพล เชยอรุณ รับบท กานพลู
 ไพฑูรย์ ไหลสกุล (คนหน้าขาว) รับบท กาญชา
 วีวรรณ โทนชัย รับบท แม่หมอ โหระพา
 วรภัทร วิทโยภาส รับบท ปูชนีย์

 บทเพลงในคอนเสิร์ต และโชว์ 
องค์ที่ชื่อองก์ฉากที่ชื่อฉากเพลงผู้ร้อง1สองโลกที่แตกต่าง1 ตำนานเมือง อโรคา2ป่าหม่น...คน...กับ ยาพิษอโรคา และ คูมินอโรคา & คูมิน และกองทัพ เพลงแห่งความหวังโหระพา & มหาหิงคุ์ & กราวาน & กานพลู3ผีเสื้อ ดอกไม้ ทุ่งข้าว และดวงดาวโลกของบูรณาบูรณาพ่อกับลูกบูรณา & ปูชนีย์ถามดาวบูรณาฉันจะไป...เธอจะมาบูรณา & โหระพา & หมาหิงคุ์ & กราวาน & กานพลู4โลกของอโรคามันดีอยู่แล้วอโรคา5 เจอนางกลางป่า 2พบรักแล้วพลัดพราก1แรกพบกฏ-กติกามหาหิงคุ์ & มะเหมี่ยวเธอคือใครอโรคา & บูรณา2ท้าทายไม่ธรรมดาอโรคา & กระวาน & กานพูลทำไมไม่ลองอโรคา & บูรณา3ครอบงำคูมินกำชับกานชาคูมิน & กาญชา4อโรคากับกระจก (วิเศษ) อโรคาของคุณอโรคา5มารยาเสน่ห์หญิงมะเหมี่ยว6ในฝันตามไปดูฝันอโรคา & บูรณา7สัญญาไม่อาจควบคุมอโรคา & บูรณา & คูมินทำไมต้องเธออโรคา3จอมยากับยาใจ1ยาใจ กับ ยาพิษพ่อกับลูกบูรณา & ปูชนีย์2จอมยากลับคืนโลกมืดหมดศรัทธาในรักอโรคา3สลายอำนาจคูมินความรักตายแล้ว + ความจริงปรากฏ + ปลดปล่อยอโรคา & โหระพา & คูมิน และกองทัพ4ตำนานต้นไม้ตำนานต้นไม้โหระพา5รักแท้มองฉัน ฟังฉันอโรคา6ปาฏิหาริย์ธรรมชาติ7รวมกันเป็นโลกเดียว ยาของหัวใจอโรคา & บูรณา8แด่ยาใจอโรคยาปรมาลาภารวมนักแสดง
 การวางจำหน่าย 
ในคอนเสิร์ตแบบเบิร์ดเบิร์ดโชว์ ครั้งที่ 7 ตอน อโรคา จอมยา กับ ยาใจ
ได้ถูกวางจำหน่ายในรูปแบบเทปบันทึกภาพการแสดงสดถึง 5 ครั้ง จำนวน 2 ชุด 2 นางเอก โดยจะมี นัท มีเรีย , นิโคล เทริโอ รับบทนางเอกและสลับกันแสดงในแต่ละรอบ
 ครั้งที่ 1 ในรูปแบบวีซีดีและม้วน VHS วางจำหน่ายเมื่อปีพ.ศ. 2543
 ครั้งที่ 2 ในรูปแบบดีวีดี (ผลิตใหม่ปกเดิม) วางจำหน่ายเมื่อปีพ.ศ. 2546
 ครั้งที่ 3 ในรูปแบบวีซีดีและดีวีดี (ผลิตใหม่ปกใหม่ในชุดแบบเบิร์ดเบิร์ด Collection) วางจำหน่ายเมื่อปีพ.ศ. 2547 
 ครั้งที่ 4-5 ในรูปแบบดีวีดี Boxset (ผลิตใหม่รวมอยู่ในชุด BABB BIRD BIRD Memories Box และชุด Special Memory Box Babb Bird Bird # 1-10 (1986-2012) Collection จำหน่ายในวาระครบรอบ 32 ปี คอนเสิร์ตแบบเบิร์ดเบิร์ดโชว์) วางจำหน่ายเมื่อปีพ.ศ. 2551-2562
# มินามาตะ
มินามาตะ  เป็นนครในจังหวัดคูมาโมโตะ ประเทศญี่ปุ่น ตั้งอยู่บนชายฝั่งด้านตะวันตกของเกาะคีวชู มินามาตะเริ่มก่อตั้งเป็นหมู่บ้านใน ค.ศ. 1889 ก่อนจะยกฐานะขึ้นเป็นเมืองใน ค.ศ. 1912 และขึ้นเป็นนครใน ค.ศ. 1949 จากการประมาณการประชากรในเดือนมีนาคม ค.ศ. 2023 มินามาตะมีประชากร 22,318 คน

มินามาตะเป็นที่รู้จักจากโรคมินามาตะ ซึ่งเป็นโรคที่เกิดจากการได้รับพิษปรอทและจัดเป็นหนึ่งในสี่โรคสิ่งแวดล้อมใหญ่ของประเทศญี่ปุ่น โรคนี้ถูกค้นพบใน ค.ศ. 1956 โดยบริษัทผลิตเคมีภัณฑ์ได้ปล่อยน้ำเสียที่ปนเปื้อนสารปรอทลงในอ่าวมินามาตะทำให้ชาวบ้านได้รับอันตรายจากปรอท

ภายหลังจากการค้นพบโรคมินามาตะ มินามาตะได้พัฒนาการจัดการด้านสิ่งแวดล้อมเพื่อมุ่งหมายที่จะเป็นต้นแบบด้านสิ่งแวดล้อม โดยใน ค.ศ. 1999 มินามาตะได้ผ่านการประเมินมาตรฐาน ISO 14001 ด้านการจัดการสิ่งแวดล้อม และผ่านการประเมินให้เข้าร่วมโครงการเมืองสิ่งแวดล้อม (Eco Town Program) ใน ค.ศ. 2001 ใน ค.ศ. 2004 และ ค.ศ. 2005 มินามาตะชนะการประกวด Top Eco-City ของญี่ปุ่น

 ความสัมพันธ์ระหว่างประเทศ 
มินามาตะได้สถาปนาความสัมพันธ์เมืองพี่น้องกับเดวอนพอร์ต รัฐแทสเมเนีย ประเทศออสเตรเลีย
# กัวกาโมเล
กัวกาโมเล  เป็นอาหารประเภทเครื่องจิ้ม ทา หรือยำจากเม็กซิโก ทำมาจากอาโวคาโดบด ปรุงรสด้วยน้ำเลมอน กระเทียม พริกไทยดำ ผักชี มะเขือเทศสด และส่วนประกอบอื่น ๆ แตกต่างกันไปตามสูตร เชื่อว่ามีรับประทานมาตั้งแต่สมัยแอซเท็ก นิยมรับประทานกับตอร์ติยาชิปและตาโก